CELEX: 32021R2290
Language: fi
Date: 2021-12-21 00:00:00
Title: Komission täytäntöönpanoasetus (EU) 2021/2290, annettu 21 päivänä joulukuuta 2021, jäsenvaltioiden yhteisen maatalouspolitiikan nojalla laadittavien, Euroopan maatalouden tukirahastosta (maataloustukirahasto) ja Euroopan maaseudun kehittämisen maatalousrahastosta (maaseuturahasto) rahoitettavien strategiasuunnitelmien (YMP:n strategiasuunnitelmat) tukea koskevista säännöistä sekä asetusten (EU) N:o 1305/2013 ja (EU) N:o 1307/2013 kumoamisesta annetun Euroopan parlamentin ja neuvoston asetuksen (EU) 2021/2115 liitteessä I vahvistettujen yhteisten tuotos- ja tulosindikaattoreiden laskentamenetelmiä koskevista säännöistä

22.12.2021   
               
               
                  FI
               
               
                  Euroopan unionin virallinen lehti
               
               
                  L 458/486
               
            
         KOMISSION TÄYTÄNTÖÖNPANOASETUS (EU) 2021/2290,
         annettu 21 päivänä joulukuuta 2021,
         jäsenvaltioiden yhteisen maatalouspolitiikan nojalla laadittavien, Euroopan maatalouden tukirahastosta (maataloustukirahasto) ja Euroopan maaseudun kehittämisen maatalousrahastosta (maaseuturahasto) rahoitettavien strategiasuunnitelmien (YMP:n strategiasuunnitelmat) tukea koskevista säännöistä sekä asetusten (EU) N:o 1305/2013 ja (EU) N:o 1307/2013 kumoamisesta annetun Euroopan parlamentin ja neuvoston asetuksen (EU) 2021/2115 liitteessä I vahvistettujen yhteisten tuotos- ja tulosindikaattoreiden laskentamenetelmiä koskevista säännöistä
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon jäsenvaltioiden yhteisen maatalouspolitiikan nojalla laadittavien, Euroopan maatalouden tukirahastosta (maataloustukirahasto) ja Euroopan maaseudun kehittämisen maatalousrahastosta (maaseuturahasto) rahoitettavien strategiasuunnitelmien (YMP:n strategiasuunnitelmat) tukea koskevista säännöistä sekä asetusten (EU) N:o 1305/2013 ja (EU) N:o 1307/2013 kumoamisesta 2 päivänä joulukuuta 2021 annetun Euroopan parlamentin ja neuvoston asetuksen (EU) 2021/2115 (1) ja erityisesti sen 133 artiklan,
         sekä katsoo seuraavaa:
         
                     (1)
                  
                  
                     Asetuksessa (EU) 2021/2115 vahvistetaan yhteisen maatalouspolitiikan (YMP) uusi oikeudellinen kehys, jotta maatalouspolitiikalla saavutettaisiin paremmin sen tavoitteet. Mainitussa asetuksessa vahvistetaan yhteiselle maatalouspolitiikalle unionin tavoitteet sekä määritellään interventiotyypit ja jäsenvaltioihin sovellettavat unionin yhteiset vaatimukset ja jätetään samalla jäsenvaltioille joustovaraa niiden YMP:n strategiasuunnitelmiin sisällytettävien interventioiden suunnittelun osalta. Jäsenvaltioiden on laadittava YMP:n strategiasuunnitelmat ja toimitettava suunnitelmia koskevat ehdotuksensa komissiolle viimeistään 1 päivänä tammikuuta 2022.
                  
               
                     (2)
                  
                  
                     Asetuksen (EU) 2021/2115 128 artiklan mukaan on laadittava suoritusperusteinen kehys, jonka avulla voidaan raportoida, seurata ja arvioida YMP:n strategiasuunnitelman tuloksellisuutta sen täytäntöönpanon aikana. Asetuksen (EU) 2021/2115 liitteessä I vahvistetaan tätä varten yhteiset tuotos- ja tulosindikaattorit, jotka muodostavat perustan tuloksellisuuden tarkastamis- ja hyväksymismekanismeille ja tuloksellisuuden tarkastelulle sekä YMP:n seurannalle ja arvioinnille. On tarpeen vahvistaa selkeät ja yhteiset säännöt indikaattoreiden laskentamenetelmistä.
                  
               
                     (3)
                  
                  
                     Koska jäsenvaltioilla on oltava säännöt yhteisten tuotos- ja tulosindikaattoreiden laskentamenetelmistä niiden laatiessa YMP:n strategiasuunnitelmaluonnoksia luonnosten toimittamiseksi komissiolle viimeistään 1 päivänä tammikuuta 2022, tämän asetuksen olisi tultava voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
                  
               
                     (4)
                  
                  
                     Tässä asetuksessa säädetyt toimenpiteet ovat yhteisen maatalouspolitiikan komitean lausunnon mukaiset,
                  
               ON HYVÄKSYNYT TÄMÄN ASETUKSEN:
         
            1 artikla
            Asetuksen (EU) 2021/2115 liitteessä I vahvistettujen yhteisten tuotos- ja tulosindikaattoreiden laskentamenetelmät vahvistetaan tämän asetuksen liitteessä.
         
         
            2 artikla
            Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
         
         
            Tehty Brysselissä 21 päivänä joulukuuta 2021.
            
               
                  Komission puolesta
               
               
                  Puheenjohtaja
               
               Ursula VON DER LEYEN
            
         
         
            (1)  EUVL L 435, 6.12.2021, s. 1.
      
      
         
            LIITE
            
               ASETUKSEN (EU) 2021/2115 LIITTEESSÄ I VAHVISTETTUJEN YHTEISTEN TUOTOS- JA TULOSINDIKAATTOREIDEN LASKENTAMENETELMÄT
            
            TUOTOSINDIKAATTORIT
            
               Tuloksellisuuden tarkastamisessa ja hyväksymisessä käytettävien tuotosindikaattoreiden laskentamenetelmät
            
            
                     
                        1.
                     
                     
                        Laskiessaan indikaattoreita tuloksellisuuden tarkastamista ja hyväksymistä varten jäsenvaltioiden on otettava huomioon seuraavat seikat:
                        
                                    a)
                                 
                                 
                                    tuotokset on suunniteltava maatalouden varainhoitovuosittain seuraavasti:
                                    
                                                i)
                                             
                                             
                                                interventioittain. Jos intervention osalta vahvistetaan useita yksikkömääriä, tuotokset voidaan suunnitella joko yksikkömäärittäin, yksikkömäärien ryhmille tai kaikille yksikkömäärille. Jos intervention tuotosindikaattorille on vahvistettu useampi kuin yksi mittayksikkö, suunnittelu on tehtävä mittayksiköittäin;
                                             
                                          
                                                ii)
                                             
                                             
                                                hedelmä- ja vihannesalalla, humala-alalla, oliiviöljyn ja syötäväksi tarkoitettujen oliivien alalla sekä asetuksen (EU) 2021/2115 42 artiklan f alakohdassa tarkoitetuilla muilla aloilla toteutettavien interventioiden osalta aloittain;
                                             
                                          
                              
                                    b)
                                 
                                 
                                    tuotokset on ilmoitettava maatalouden varainhoitovuosittain, ja ne on toimitettava kaikista niistä interventioista, joiden osalta on suoritettu maksuja kyseisenä maatalouden varainhoitovuonna, seuraavasti:
                                    
                                                i)
                                             
                                             
                                                yksikkömäärittäin;
                                             
                                          
                                                ii)
                                             
                                             
                                                hedelmä- ja vihannesalalla, humala-alalla, oliiviöljyn ja syötäväksi tarkoitettujen oliivien alalla sekä asetuksen (EU) 2021/2115 42 artiklan f alakohdassa tarkoitetuilla muilla aloilla toimintaohjelmittain;
                                             
                                          
                              
                                    c)
                                 
                                 
                                    intervention tuottamat tuotokset on suunniteltava ja ilmoitettava vain kerran kyseiseen interventioon liittyvässä YMP:n strategiasuunnitelman tuotosindikaattorissa;
                                 
                              
                                    d)
                                 
                                 
                                    jos interventioon sisältyy avustusten ja rahoitusvälineen muodossa annettavaa tukea, tuotosindikaattori lasketaan kullekin tukimuodolle;
                                 
                              
                                    e)
                                 
                                 
                                    ilmoitetun tuotosarvon on vastattava kyseisestä tuotoksesta kyseisenä maatalouden varainhoitovuonna tosiasiallisesti maksettujen menojen osuutta. Osittaiset tuotokset ilmoitetaan asianomaisena maatalouden varainhoitovuonna osittain päätökseen saatujen interventioiden osalta.
                                 
                              
                  
               Ennakoiden ilmoittaminen tuloksellisuuden tarkastamisessa ja hyväksymisessä käytettävissä tuotosindikaattoreissa
            
            
                     
                        2.
                     
                     
                        Interventioita, joiden osalta on suoritettu maksuja Euroopan parlamentin ja neuvoston asetuksen (EU) 2021/2116 (1) 32 artiklan 4 kohdan a alakohdassa ja 5 kohdassa sekä 44 artiklan 3 kohdassa tarkoitettuina ennakkomaksuina ennen vastaavan täyden tuotoksen toteutumista, ei sisällytetä asetuksen (EU) 2021/2115 128 artiklan mukaiseen vuotuiseen tuloksellisuuskertomukseen sen maatalouden varainhoitovuoden osalta, jona ennakko maksettiin. Nämä ennakot on ilmoitettava sen maatalouden varainhoitovuoden osalta, jona tuotos on maksettu kokonaisuudessaan.
                     
                  
               Tuotosindikaattoreiden yhteisarvojen ja tuotosindikaattoreiden O.3 ja O.34 arvojen ilmoittaminen seurantaa, viestintää ja arviointia varten
            
            
                     
                        3.
                     
                     
                        Tuotosindikaattoreiden yhteisarvojen ja muiden tuotosarvojen ilmoittamisessa sovelletaan seuraavaa:
                        
                                    a)
                                 
                                 
                                    ilmoittaessaan tuloksellisuuden tarkastamiseen ja hyväksymiseen käytetyistä tuotosindikaattoreista jäsenvaltioiden on sisällytettävä ilmoitukseen myös seuraavat yhteisarvot:
                                    
                                                i)
                                             
                                             
                                                kokonaistuotos interventioittain, jos interventiota varten on vahvistettu useita yksikkömääriä;
                                             
                                          
                                                ii)
                                             
                                             
                                                kokonaistuotos mittayksikköä kohti, jos interventiota varten on määritetty useita mittayksiköitä;
                                             
                                          
                                                iii)
                                             
                                             
                                                kokonaistuotos interventiotyypeittäin, jos interventiotyyppiin kuuluu useita interventioita;
                                             
                                          
                                                iv)
                                             
                                             
                                                kokonaistuotos mittayksiköittäin ja tarvittaessa yhteistä mittayksikköä käyttäen saatu kokonaistuotos, jos interventiotyyppiin kuuluu useita interventioita, joiden tuotos mitataan eri mittayksikköinä;
                                             
                                          
                                                v)
                                             
                                             
                                                tuotosindikaattoreiden O.4, O.36 ja O.37 osalta, jos interventiot eivät kuulu samaan interventiotyyppiin, kyseisten interventioiden kokonaistuotos;
                                             
                                          
                              
                                    b)
                                 
                                 
                                    jäsenvaltioiden on ilmoitettava vuosittain arvot seuraaville tuotosindikaattoreille, joita ei käytetä tuloksellisuuden tarkastamiseen ja hyväksymiseen:
                                    
                                                i)
                                             
                                             
                                                tuotosindikaattori O.3:
                                                
                                                            —
                                                         
                                                         
                                                            tämän indikaattorin arvo ilmoitetaan interventioittain ja interventiotyypeittäin;
                                                         
                                                      
                                                            —
                                                         
                                                         
                                                            ilmoituksessa on mainittava niiden YMP:n tuensaajien kokonaismäärä, jotka ovat viljelijöitä, ja suoria tukia saavien viljelijöiden kokonaismäärä;
                                                         
                                                      
                                                            —
                                                         
                                                         
                                                            niiden YMP:n tuensaajien kokonaismäärä, jotka ovat viljelijöitä, on eriteltävä sukupuolen mukaan;
                                                         
                                                      
                                                            —
                                                         
                                                         
                                                            kaikki tuensaajat on otettava huomioon;
                                                         
                                                      
                                          
                                                ii)
                                             
                                             
                                                tuotosindikaattori O.34:
                                                
                                                            —
                                                         
                                                         
                                                            ilmoitetaan niiden YMP:n tukea saavien hehtaarien kokonaismäärä, jotka kuuluvat asetuksen (EU) 2021/2115 III osaston I luvun 2 jakson mukaisesti vahvistettujen asiaankuuluvien lakisääteisten hoitovaatimusten (SMR), hyvän maatalouden ja ympäristön vaatimukset (GAEC-vaatimukset) ja mainitun asetuksen 31 ja 70 artiklan sekä III osaston III luvun mukaisesti vahvistettujen ympäristökäytäntöjen piiriin, ei kuitenkaan muihin yksiköihin suunniteltujen interventioiden osalta;
                                                         
                                                      
                                                            —
                                                         
                                                         
                                                            ilmoitetaan asetuksen (EU) 2021/2115 31 ja 70 artiklassa sekä III osaston III luvussa vahvistettujen ympäristökäytäntöjen mukaisten hehtaarien kokonaismäärä, ei kuitenkaan muihin yksiköihin suunniteltujen interventioiden osalta;
                                                         
                                                      
                                                            —
                                                         
                                                         
                                                            kaikki hehtaarit on otettava huomioon.
                                                         
                                                      
                                          
                              
                  
               Seurannassa, viestinnässä ja arvioinnissa käytettävien tuotosindikaattoreiden yhteisarvojen laskentamenetelmät
            
            
                     
                        4.
                     
                     
                        Tuotosindikaattoreiden yhteisarvoja laskettaessa tuotokset lasketaan seuraavasti:
                        
                                    a)
                                 
                                 
                                    tuotosindikaattoreiden yhteisarvot, jotka liittyvät asetuksen (EU) 2021/2116 65 artiklan 1 kohdassa tarkoitettuun yhdennettyyn hallinto- ja valvontajärjestelmään, jäljempänä ’yhdennetty järjestelmä’, kuuluviin interventioihin sekä sellaisiin yhdennettyyn järjestelmään kuulumattomiin interventioihin, jotka on maksettu kokonaan varainhoitovuoden aikana, on aina otettava huomioon täysimääräisesti;
                                 
                              
                                    b)
                                 
                                 
                                    sellaisissa tuotosindikaattoreiden yhteisarvoissa, jotka liittyvät yhdennettyyn järjestelmään kuulumattomiin ja eri erissä usean vuoden aikana maksettaviin interventioihin, otetaan huomioon osittaiset tuotokset.
                                 
                              
                  
               Kansallinen lisärahoitus ja tuotosindikaattorit
            
            
                     
                        5.
                     
                     
                        Kun tukea myönnetään asetuksen (EU) 2021/2115 115 artiklan 5 kohdassa tarkoitettuna kansallisena lisärahoituksena, jäljempänä ’kansallinen lisärahoitus’, sovelletaan seuraavaa:
                        
                                    a)
                                 
                                 
                                    suunniteltujen tuotosten on sisällettävä kansallisen lisärahoituksen tuottamat tuotokset;
                                 
                              
                                    b)
                                 
                                 
                                    kansallisen lisärahoituksen tuottamat tuotokset on ilmoitettava erillään muiden julkisten menojen kuin kansallisen lisärahoituksen tuottamista tuotoksista;
                                 
                              
                                    c)
                                 
                                 
                                    kansallisen lisärahoituksen tuottamia tuotoksia ei oteta huomioon tuloksellisuuden tarkastamisessa ja hyväksymisessä;
                                 
                              
                                    d)
                                 
                                 
                                    kansallisen lisärahoituksen tuottamat tuotokset on otettava huomioon laskettaessa tuotosindikaattoreiden yhteisarvoja seurantaa, viestintää ja arviointia varten.
                                 
                              
                  
               Säännöt seurannassa, viestinnässä ja arvioinnissa käytettävien tuotosindikaattoreiden kaksinkertaisen laskennan välttämiseksi
            
            
                     
                        6.
                     
                     
                        Tuotosindikaattoreiden yhteisarvojen laskemiseksi niin, että vältetään kaksinkertainen laskenta, sovelletaan seuraavaa:
                        
                                    a)
                                 
                                 
                                    jos tuotosyksikön kattamia asiaankuuluvia interventioita tai samassa interventiossa toteutettavia toimia on useita, kyseinen tuotosyksikkö otetaan huomioon vain kerran laskettaessa yhteisarvoa;
                                 
                              
                                    b)
                                 
                                 
                                    yhdennettyyn järjestelmään kuuluvaan interventioon liittyvien tuotosindikaattoreiden yhteisarvoihin, jotka ilmoitetaan maatalouden varainhoitovuoden N-1 vuotuisessa tuloksellisuuskertomuksessa, on sisällyttävä niiden yksiköiden lukumäärä, jotka ovat saaneet maatalouden varainhoitovuonna N-1 osittaisen tai täyden tuen interventioihin, joiden hakuvuosi on N-2;
                                 
                              
                                    c)
                                 
                                 
                                    jos sovelletaan tukioikeuksia tai enimmäismääriä, jäsenvaltion on ilmoitettava se pinta-ala, joka on määritetty tukikelpoiseksi hallinnollisten tarkastusten jälkeen ja ennen kyseisten raja-arvojen soveltamista asiaankuuluvissa tuotosindikaattoreissa.
                                 
                              
                  TULOSINDIKAATTORIT
            
               Erityistavoitteiden, tulosindikaattoreiden ja interventioiden välinen yhteys
            
            
                     
                        7.
                     
                     
                        Jäsenvaltion on YMP:n strategiasuunnitelmassaan esitettävä erityistavoitteiden, tulosindikaattoreiden ja interventioiden väliset yhteydet seuraavasti:
                        
                                    a)
                                 
                                 
                                    jäsenvaltion on esitettävä tulosindikaattorien ja erityistavoitteiden välinen yhteys. Tulosindikaattorilla voi olla yhteys useampaan kuin yhteen erityistavoitteeseen;
                                 
                              
                                    b)
                                 
                                 
                                    interventiot on linkitettävä kaikkiin tulosindikaattoreihin, joihin ne vaikuttavat suoraan ja merkittävästi;
                                 
                              
                                    c)
                                 
                                 
                                    tähän tulosindikaattoriin luetaan ainoastaan sellaiset toimet intervention sisällä, jotka vaikuttavat suoraan ja merkittävästi tulosindikaattoriin;
                                 
                              
                                    d)
                                 
                                 
                                    yhdellä interventiolla tai yhdellä toimella yhden intervention sisällä voi olla vaikutusta useampaan kuin yhteen tulosindikaattoriin;
                                 
                              
                                    e)
                                 
                                 
                                    toimen tuottaman tuotoksen arvo on aina kohdennettava kokonaisuudessaan asianomaisille tulosindikaattoreille, myös silloin, kun arvolla on yhteys useampiin tulosindikaattoreihin;
                                 
                              
                                    f)
                                 
                                 
                                    hoitositoumukset ja samaa tarkoitusta edistävät investoinnit on linkitettävä erillisiin tulosindikaattoreihin, paitsi tulosindikaattoreiden R.43 ja R.44 osalta;
                                 
                              
                                    g)
                                 
                                 
                                    tulosindikaattori R.35 on linkitettävä asetuksen (EU) 2021/2115 55 artiklan 1 kohdan b alakohdassa tarkoitettuun interventiotyyppiin kuuluviin mehiläishoitoalan interventioihin. Nämä interventiot ilmoitetaan ainoastaan tulosindikaattorissa R.35;
                                 
                              
                                    h)
                                 
                                 
                                    aloja, joihin sovelletaan ainoastaan lakisääteisiä hoitovaatimuksia ja GAEC-vaatimuksia, ei oteta huomioon tulosindikaattoreiden laskennassa lukuun ottamatta tulosindikaattoria R.4, joka on erityisesti suunniteltu mittaamaan tulotuen ja ehdollisuusjärjestelmän piiriin kuuluvan maatalousmaan osuutta.
                                 
                              
                  
               Tulosindikaattoreiden yksityiskohtaiset laskentamenetelmät
            
            
                     
                        8.
                     
                     
                        Suunniteltaessa tulosindikaattoreita ja ilmoitettaessa ne vuotuisessa tuloksellisuuskertomuksessa on otettava huomioon seuraavat seikat:
                        
                                    a)
                                 
                                 
                                    tulosindikaattoreiden arvot on laskettava kokonaisuudessaan sen maatalouden varainhoitovuoden osalta, jona ensimmäinen maksu on suoritettu, vaikka kyseisenä maatalouden varainhoitovuonna suoritettaisiin vain osittainen maksu;
                                 
                              
                                    b)
                                 
                                 
                                    poiketen siitä, mitä a alakohdassa säädetään, tulosindikaattorin R.37 osalta arvot on laskettava ja ilmoitettava kokonaisuudessaan toimen päättyessä;
                                 
                              
                                    c)
                                 
                                 
                                    asetuksen (EU) 2021/2116 32 artiklan 4 kohdan a alakohdassa ja 5 kohdassa sekä 44 artiklan 2 kohdan toisessa alakohdassa ja 3 kohdassa tarkoitettuihin ennakoina maksettuihin maksuihin liittyviä arvoja ei oteta huomioon niitä koskevien tulosindikaattoreiden kvantifioinnissa ennen vastaavan tuotoksen toteutumista;
                                 
                              
                                    d)
                                 
                                 
                                    tulosindikaattoreita R.4, R.5, R.6, R.7, R.8, R.11, R.12, R.13, R.14, R.19, R.20, R.21, R.22, R.23, R.24, R.25, R.29, R.30, R.31, R.33, R.34, R.43 ja R.44 varten on laskettava vuotuiset arvot;
                                 
                              
                                    e)
                                 
                                 
                                    tulosindikaattoreita R.1, R.2, R.3, R.9, R.10, R.15, R.16, R.17, R.18, R.26, R.27, R.28, R.32, R.35, R.36, R.37, R.38, R.39, R.40, R.41 ja R.42 varten on laskettava kumulatiiviset arvot;
                                 
                              
                                    f)
                                 
                                 
                                    tulosindikaattori R.4 koskee asetuksen (EU) 2021/2115 III osaston II luvussa tarkoitettujen suorien tukien muodossa olevien kaikentyyppisten interventiotyyppien kattamaa pinta-alaa sekä mainitun asetuksen 71 artiklassa tarkoitettuun luonnonhaittoihin tai muihin aluekohtaisiin haittoihin myönnettävän tuen piiriin kuuluvaa pinta-alaa ja mainitun asetuksen 72 artiklassa tarkoitetuista tietyistä pakollisista vaatimuksista johtuviin aluekohtaisiin rajoitteisiin myönnettävän tuen piiriin kuuluvaa pinta-alaa;
                                 
                              
                                    g)
                                 
                                 
                                    tulosindikaattori R.6 koskee kaikkia asetuksen (EU) 2021/2115 III osaston II luvussa tarkoitettuja suorien tukien muodossa olevia interventiotyyppejä, lukuun ottamatta mainitun asetuksen 36 artiklassa tarkoitettua puuvillan lajikohtaista tukea;
                                 
                              
                                    h)
                                 
                                 
                                    tulosindikaattori R.7 koskee kaikkia asetuksen (EU) 2021/2115 III osaston II luvussa tarkoitettuja suorien tukien muodossa olevia interventiotyyppejä, lukuun ottamatta mainitun asetuksen 36 artiklassa tarkoitettua puuvillan lajikohtaista tukea, sekä mainitun asetuksen 71 artiklassa tarkoitettua luonnonhaittoihin tai muihin aluekohtaisiin haittoihin myönnettävää tukea sekä mainitun asetuksen 72 artiklassa tarkoitettua tietyistä pakollisista vaatimuksista johtuviin aluekohtaisiin rajoitteisiin myönnettävää tukea;
                                 
                              
                                    i)
                                 
                                 
                                    poiketen siitä, mitä h alakohdassa säädetään, kun jäsenvaltio suunnittelee asetuksen (EU) 2021/2115 72 artiklan mukaisia interventioita, joilla tuetaan ainoastaan metsäalueita, tällaiset interventiot voidaan linkittää tulosindikaattoriin R.30 seuraavin edellytyksin:
                                    
                                                —
                                             
                                             
                                                minkään intervention ei suunnitella kattavan maatalousmaata, jolla on asetuksen (EU) 2021/2115 71 artiklassa tarkoitettuja luonnonhaittoja tai muita aluekohtaisia haittoja; ja
                                             
                                          
                                                —
                                             
                                             
                                                asetuksen (EU) 2021/2115 22 artiklan 2 kohtaa ei sovelleta Euroopan parlamentin ja neuvoston asetuksen (EU) N:o 1305/2013 (2) 32 artiklan mukaisesti nimettyihin alueisiin;
                                             
                                          
                              
                                    j)
                                 
                                 
                                    tulosindikaattori R.38 koskee asetuksen (EU) 2021/2115 77 artiklan 1 kohdan b alakohdassa tarkoitettuja Leader-interventioita. Kun jäsenvaltio toimittaa YMP:n strategiasuunnitelmansa hyväksyttäväksi asetuksen (EU) 2021/2115 118 artiklan mukaisesti, sen on mainittava tulosindikaattorille R.38 asetettu tavoite, joka osoittaa Euroopan parlamentin ja neuvoston asetuksen (EU) 2021/1060 (3) 32 artiklassa tarkoitettujen yhteisölähtöisten paikallisten kehittämisstrategioiden piiriin kuuluvan maaseutuväestön odotetun määrän. Kun kaikki YMP:n strategiasuunnitelman mukaiset paikalliset kehittämisstrategiat on valittu, jäsenvaltion on tarvittaessa muutettava YMP:n strategiasuunnitelmaa lisätäkseen olemassa oleviin tavoitearvoihin lisäpanoksen, jota odotetaan valittujen yhteisölähtöisten paikallisten kehittämisstrategioiden täytäntöönpanosta. Tähän voi sisältyä Leader-interventioiden ja asetuksen (EU) 2021/2115 liitteessä I vahvistettujen yhteisten tulosindikaattoreiden välisiä lisäyhteyksiä;
                                 
                              
                                    k)
                                 
                                 
                                    pinta-alaan liittyvät tulosindikaattorit R.12, R.14, R.19, R.20, R.21, R.22, R.23, R.24, R.29, R.31, R.33 ja R.34 koskevat ainoastaan vapaaehtoisia ympäristökäytäntöjä, jotka ylittävät asetuksen (EU) 2021/2115 31 artiklassa tarkoitetuissa ekojärjestelmissä hehtaareina maksettavat pakolliset vaatimukset, asetuksen (EU) 2021/2115 70 artiklassa tarkoitetut maatalouden ympäristö- ja ilmastositoumukset sekä asetuksen (EU) 2021/2115 III osaston III luvussa tarkoitetut asiaankuuluvat interventiot tietyillä aloilla;
                                 
                              
                                    l)
                                 
                                 
                                    poiketen siitä, mitä k alakohdassa säädetään, jäsenvaltiot voivat myös linkittää tulosindikaattorit R.12, R.14, R.19, R.20, R.21, R.22, R.23, R.24, R.29, R.31, R.33 ja R.34 muihin kuin k alakohdassa tarkoitettuihin interventioihin edellyttäen, että tuetut käytännöt ylittävät asiaa koskevat pakolliset vaatimukset ja edistävät merkittävästi ja suoraan asiaankuuluvia tulosindikaattoreita;
                                 
                              
                                    m)
                                 
                                 
                                    kansallinen lisärahoitus on otettava huomioon tulosindikaattoreiden laskennassa.
                                 
                              
                  
               Säännöt tulosindikaattoreiden kaksinkertaisen laskennan välttämiseksi
            
            
                     
                        9.
                     
                     
                        Tulosindikaattoreiden laskemiseksi niin, että vältetään kaksinkertainen laskenta, sovelletaan seuraavaa:
                        
                                    a)
                                 
                                 
                                    jos yksikkö, joka on mukana tulosindikaattorin kvantifioinnissa, on useamman sellaisen intervention tai useamman saman intervention sisällä olevan sellaisen toimen kattama, jotka ovat yhteydessä samaan tulosindikaattoriin, kyseinen yksikkö otetaan huomioon vain kerran kyseisen tulosindikaattorin kvantifioinnissa;
                                 
                              
                                    b)
                                 
                                 
                                    yhdennettyyn järjestelmään kuuluvaan interventioon liittyviin tuotosindikaattoreihin, jotka ilmoitetaan maatalouden varainhoitovuoden N-1 vuotuisessa tuloksellisuuskertomuksessa, on sisällyttävä niiden yksiköiden lukumäärä, jotka ovat saaneet maatalouden varainhoitovuonna N-1 osittaisen tai täyden tuen interventioihin, joiden hakuvuosi on N-2;
                                 
                              
                                    c)
                                 
                                 
                                    jos sovelletaan tukioikeuksia tai enimmäismääriä, jäsenvaltion on ilmoitettava se pinta-ala, joka on määritetty tukikelpoiseksi hallinnollisten tarkastusten jälkeen ja ennen kyseisten raja-arvojen soveltamista asiaankuuluvissa tulosindikaattoreissa;
                                 
                              
                                    d)
                                 
                                 
                                    poiketen siitä, mitä a alakohdassa säädetään, tulosindikaattoreiden R.1, R.2, R.3, R.10 ja R.28 osalta voidaan hyväksyä kaksinkertainen laskenta.
                                 
                              
                  
               Tulosindikaattoreiden nimittäjät
            
            
                     
                        10.
                     
                     
                        Nimittäjiin sovelletaan seuraavaa:
                        
                                    a)
                                 
                                 
                                    taustaindikaattoriarvot, joita käytetään tulosindikaattoreiden nimittäjinä, on vahvistettava koko YMP:n strategiasuunnitelmakaudeksi. Jäsenvaltio voi asianmukaisesti perustelluissa tapauksissa päivittää nämä arvot osana asetuksen (EU) 2021/2115 119 artiklan mukaista YMP:n strategiasuunnitelman muutosta;
                                 
                              
                                    b)
                                 
                                 
                                    poiketen siitä, mitä a alakohdassa säädetään, tulosindikaattoreiden R.6, R.7 ja R.11 nimittäjät on ilmoituksia varten päivitettävä vuosittain.
                                 
                              
                  
               Tulosindikaattoreiden jaottelu ilmoittamista varten
            
            
                     
                        11.
                     
                     
                        Jäsenvaltioiden on ilmoitettava vain yksi arvo kutakin asiaankuuluvaa tulosindikaattoria kohden. Ensimmäisestä virkkeestä poiketen on tehtävä seuraaviin perustuvat jaottelut:
                        
                                    a)
                                 
                                 
                                    alat tulosindikaattorin R.11 osalta;
                                 
                              
                                    b)
                                 
                                 
                                    alaluokat tulosindikaattorin R.17 osalta;
                                 
                              
                                    c)
                                 
                                 
                                    luonnonmukaiseen maatalouteen siirtyminen ja sen ylläpitäminen tulosindikaattorin R.29 osalta;
                                 
                              
                                    d)
                                 
                                 
                                    maatyyppi tulosindikaattorin R.33 osalta;
                                 
                              
                                    e)
                                 
                                 
                                    sukupuoli tulosindikaattorin R.36 osalta;
                                 
                              
                                    f)
                                 
                                 
                                    eläinlaji tulosindikaattoreiden R.43 ja R.44 osalta.
                                 
                              
                  
               Kertoimet eläinten määrän muuntamiseksi eläinyksiköiksi
            
            
                     
                        12.
                     
                     
                        Muuntokertoimien käyttöön sovelletaan seuraavaa:
                        
                                    a)
                                 
                                 
                                    tuotos- ja tulosindikaattoreihin käytetään tarvittaessa Eurostatin kertoimia, joilla eläinten määrä muunnetaan eläinyksilöiksi;
                                 
                              
                                    b)
                                 
                                 
                                    poiketen siitä, mitä a alakohdassa säädetään, on mahdollista käyttää seuraavassa taulukossa esitettyjä yksinkertaistettuja muuntokertoimia:
                                    
                                                Laji
                                             
                                             
                                                Ikä/luokka
                                             
                                             
                                                Kerroin
                                             
                                          
                                                Nautaeläimet
                                             
                                             
                                                alle kuusi kuukautta
                                             
                                             
                                                0,4 
                                             
                                          
                                                 
                                             
                                             
                                                kuudesta kuukaudesta 2 vuoteen
                                             
                                             
                                                0,6 
                                             
                                          
                                                 
                                             
                                             
                                                yli 2 vuotta
                                             
                                             
                                                1,0 
                                             
                                          
                                                Hevoseläimet
                                             
                                             
                                                yli 6 kuukautta
                                             
                                             
                                                1,0 
                                             
                                          
                                                Lampaat ja vuohet
                                             
                                             
                                                 
                                             
                                             
                                                0,15 
                                             
                                          
                                                Siat
                                             
                                             
                                                Siitosemakot > 50 kg
                                             
                                             
                                                0,5 
                                             
                                          
                                                 
                                             
                                             
                                                Muut siat
                                             
                                             
                                                0,3 
                                             
                                          
                                                Siipikarja
                                             
                                             
                                                 
                                             
                                             
                                                 
                                             
                                          
                                                 
                                             
                                             
                                                Munivat kanat
                                             
                                             
                                                0,014 
                                             
                                          
                                                 
                                             
                                             
                                                Muu siipikarja
                                             
                                             
                                                0,03 
                                             
                                          
                              
                                    c)
                                 
                                 
                                    edellä b alakohdassa olevassa taulukossa esitettyjä muuntokertoimia voidaan korottaa tai alentaa asianmukaisesti perustelluissa tapauksissa, jotka on selitettävä YMP:n strategiasuunnitelmassa ottaen huomioon tieteellinen näyttö;
                                 
                              
                                    d)
                                 
                                 
                                    muita eläinluokkia voidaan poikkeuksellisesti lisätä b alakohdassa vahvistettuun taulukkoon asianmukaisesti perustelluissa tapauksissa, ja tällaisten luokkien muuntokerroin on vahvistettava ja selitettävä YMP:n strategiasuunnitelmassa ottaen huomioon tieteellinen näyttö.
                                 
                              
                  
               (1)  Euroopan parlamentin ja neuvoston asetus (EU) 2021/2116, annettu 2 päivänä joulukuuta 2021, yhteisen maatalouspolitiikan rahoituksesta, hallinnoinnista ja seurannasta sekä asetuksen (EU) N:o 1306/2013 kumoamisesta (EUVL L 435, 6.12.2021, s. 187).
            
               (2)  Euroopan parlamentin ja neuvoston asetus (EU) N:o 1305/2013, annettu 17 päivänä joulukuuta 2013, Euroopan maaseudun kehittämisen maatalousrahaston (maaseuturahasto) tuesta maaseudun kehittämiseen ja neuvoston asetuksen (EY) N:o 1698/2005 kumoamisesta (EUVL L 347, 20.12.2013, s. 487).
            
               (3)  Euroopan parlamentin ja neuvoston asetus (EU) 2021/1060, annettu 24 päivänä kesäkuuta 2021, Euroopan aluekehitysrahastoa, Euroopan sosiaalirahasto plussaa, koheesiorahastoa, oikeudenmukaisen siirtymän rahastoa ja Euroopan meri-, kalatalous- ja vesiviljelyrahastoa koskevista yhteisistä säännöksistä ja varainhoitosäännöistä sekä turvapaikka-, maahanmuutto- ja kotouttamisrahastoa, sisäisen turvallisuuden rahastoa ja rajaturvallisuuden ja viisumipolitiikan rahoitusvälinettä koskevista varainhoitosäännöistä (EUVL L 231, 30.6.2021, s. 159).